बैठक में आधार पंजीयन के प्रतिनिधि ने बताया कि शिविर में आने वाले बच्चों के माता-पिता में किसी एक का आधार कार्ड होना अनिवार्य है। यदि बच्चे के माता-पिता के पास आधार कार्ड नहीं है और आधार कार्ड की रसीद है तो रसीद की छायाप्रति लगाना अनिवार्य है। यदि माता-पिता के पास आधार कार्ड और रसीद दोनों नहीं हैं तो ऐसी स्थिति में बच्चे के माता-पिता के शिविर में ही नि:शुल्क आधार पंजीयन किया जायेगा।